
DR.30.10.2013 57 

 

hendak rakyat berjimat-cermat, maka kita perlu berjimat-cermat. Kalau kita hendak rakyat 
hidup secara sederhana, kita perlu hidup cara sederhana.  

Tidak perlulah kerana kita Perdana Menteri, kita Menteri, kita Timbalan Menteri 
maka kita perlu memakai kot beribu-ribu ringgit dan sebagainya. Ini adalah satu 
pembaziran. Kenapa tidak kita mencontohi Yang Amat Berhormat Menteri Besar Kelantan. 
Selama 23 tahun beliau menjadi Menteri Besar. Bagaimana beliau disanjung oleh lawan 
dan kawan kerana sifat berjimat-cermat, elaunnya dipotong, duduk rumah sendiri dan kita 
tengok cara pemakaiannya masih lagi tidak menghilangkan jati dirinya sebagai seorang 
Melayu Islam.  

Kerajaan selalu bercakap melalui perpaduan nasional daripada pelbagai Dasar 
Transformasi Nasional, Dasar Wawasan Negara. Salah satu objektifnya adalah perpaduan 
nasional. Akan tetapi, apabila kerajaan membuat polisi-polisi, setiap kali ia menyebabkan... 

Tuan Yang di-Pertua: Yang Berhormat, masa Yang Berhormat. Hormati masa ya.  

Dr. Siti Mariah binti Mahmud [Kota Raja]: Sudah habis ya? Sedikit lagi saya 

habiskan. Setiap kali kita membuat polisi, kita mencari-cari rakyat. Kita melaga-lagakan 
rakyat. Tidak ada salahnya kita hendak memperkasakan orang Melayu. Akan tetapi 
perlukah kita menyebut pemerkasaan orang Melayu? Kenapa kita tidak sebut pemerkasaan 
rakyat yang memerlukan di dalamnya ada Melayu, di dalamnya ada India, di dalamnya ada 
Cina dan lain-lain rakyat di Sabah dan Sarawak? Bahasa yang kita gunakan itu sendiri telah 
menyebabkan rasa iri hati di antara satu sama lain.  

Dalam rumah tangga, anak-anak kita. Kita boleh lihat anak bongsu ataupun anak 
yang dimanjakan, susah sedikit emak bapa tolong, susah sedikit emak bapak hulur, susah 
sedikit emak bapa bela, maka inilah anak yang akan menyusahkan hidup kita sampai kita 
mati esok. Yang Berhormat-Yang Berhormat sekalian, sila buat bancian. Tengoklah orang-
orang yang memanjakan anak-anak mereka, akhirnya, anak inilah yang akan menyusahkan 
kita sampai kita mati. Kalau kita sayang kepada bangsa kita, bangsa Melayu, dengan izin 
Tuan Yang di-Pertua, sometimes it is better to be cruel now than kemudian hari kita 

menyesal tidak sudah. Sekian, terima kasih Tuan Yang di-Pertua. 

Tuan Yang di-Pertua: Terima kasih. Yang Berhormat Tasek Gelugor. 

 

4.07 ptg 

Tuan Shabudin bin Yahaya [Tasek Gelugor]: Assalamualaikum warahmatullahi 
wabarakatuh. Terima kasih kepada Tuan Yang di-Pertua dan salam sejahtera.  

Terima kasih saya rakamkan dalam kesempatan ini kepada Yang Amat Berhormat 
Perdana Menteri selaku Menteri Kewangan yang telah membentangkan ucapan Bajet 2014 
baru-baru ini. Sesungguhnya, Bajet 2014 ini adalah merupakan bajet yang dibuat dengan 
penuh rasa tanggungjawab dan berstrategi demi memelihara kesejahteraan negara, rakyat 
serta berimbang. Selain daripada itu, bajet ini juga, kita dapat rasakan telah dirangka 
dengan penuh keinsafan dan kesyukuran di atas nikmat yang diterima apabila kita melihat 
agihan-agihan yang telah dibuat secara adil dan mengambil kira pengagihan sebagaimana 
yang disebutkan di dalam Al-Quran, “Janganlah kekayaan itu berlegar di kalangan orang-
orang yang kaya sahaja”.   

Jadi semangat ini telah pun menjadi teras kepada rangka bajet yang telah 
dikemukakan kepada kita. Kalau kita dapat lihat dalam perangkaan bajet pada kali ini, kita 
boleh melihat dengan peletakan asas-asas tertentu yang mana perolehan negara telah pun 
disusun dan diatur untuk dinikmati oleh semua peringkat. Begitu juga bagi golongan-
golongan yang berpendapatan tinggi, syarikat-syarikat yang mengaut keuntungan yang 
begitu besar telah pun diberikan satu tanggungjawab iaitu untuk mengagihkan pendapatan 
dan kekayaan mereka kepada rakyat yang lain pula.  

Jadi, melalui dasar-dasar yang telah dibuat tadi, secara umumnya kita dapat 
melihat bahawa pengagihan kekayaan negara telah disusun dengan begitu rapi dan begitu 
baik untuk dinikmati oleh semua orang, bukan oleh golongan-golongan yang kaya sahaja. 



hendak rakyat berjimat-cermat, maka kita perlu berjimat-cermat. Kalau kita hendak rakyat hidup secara sederhana, kita perlu hidup cara sederhana. Tidak perlulah kerana kita Perdana Menteri, kita Menteri, kita Timbalan Menteri maka kita perlu memakai kot beribu-ribu ringgit dan sebagainya. Ini adalah satu pembaziran. Kenapa tidak kita mencontohi Yang Amat Berhormat Menteri Besar Kelantan. Selama 23 tahun beliau menjadi Menteri Besar. Bagaimana beliau disanjung oleh lawan dan kawan kerana sifat berjimat-cermat, elaunnya dipotong, duduk rumah sendiri dan kita tengok cara pemakaiannya masih lagi tidak menghilangkan jati dirinya sebagai seorang Melayu Islam. Kerajaan selalu bercakap melalui perpaduan nasional daripada pelbagai Dasar Transformasi Nasional, Dasar Wawasan Negara. Salah satu objektifnya adalah perpaduan nasional. Akan tetapi, apabila kerajaan membuat polisi-polisi, setiap kali ia menyebabkan... Tuan Yang di-Pertua: Yang Berhormat, masa Yang Berhormat. Hormati masa ya. Dr. Siti Mariah binti Mahmud [Kota Raja]: Sudah habis ya? Sedikit lagi saya habiskan. Setiap kali kita membuat polisi, kita mencari-cari rakyat. Kita melaga-lagakan rakyat. Tidak ada salahnya kita hendak memperkasakan orang Melayu. Akan tetapi perlukah kita menyebut pemerkasaan orang Melayu? Kenapa kita tidak sebut pemerkasaan rakyat yang memerlukan di dalamnya ada Melayu, di dalamnya ada India, di dalamnya ada Cina dan lain-lain rakyat di Sabah dan Sarawak? Bahasa yang kita gunakan itu sendiri telah menyebabkan rasa iri hati di antara satu sama lain. Dalam rumah tangga, anak-anak kita. Kita boleh lihat anak bongsu ataupun anak yang dimanjakan, susah sedikit emak bapa tolong, susah sedikit emak bapak hulur, susah sedikit emak bapa bela, maka inilah anak yang akan menyusahkan hidup kita sampai kita mati esok. Yang Berhormat-Yang Berhormat sekalian, sila buat bancian. Tengoklah orang- orang yang memanjakan anak-anak mereka, akhirnya, anak inilah yang akan menyusahkan kita sampai kita mati. Kalau kita sayang kepada bangsa kita, bangsa Melayu, dengan izin Tuan Yang di-Pertua, sometimes it is better to be cruel now than kemudian hari kita menyesal tidak sudah. Sekian, terima kasih Tuan Yang di-Pertua. Tuan Yang di-Pertua: Terima kasih. Yang Berhormat Tasek Gelugor. 4.07 ptg Tuan Shabudin bin Yahaya [Tasek Gelugor]: Assalamualaikum warahmatullahi wabarakatuh. Terima kasih kepada Tuan Yang di-Pertua dan salam sejahtera. Terima kasih saya rakamkan dalam kesempatan ini kepada Yang Amat Berhormat Perdana Menteri selaku Menteri Kewangan yang telah membentangkan ucapan Bajet 2014 baru-baru ini. Sesungguhnya, Bajet 2014 ini adalah merupakan bajet yang dibuat dengan penuh rasa tanggungjawab dan berstrategi demi memelihara kesejahteraan negara, rakyat serta berimbang. Selain daripada itu, bajet ini juga, kita dapat rasakan telah dirangka dengan penuh keinsafan dan kesyukuran di atas nikmat yang diterima apabila kita melihat agihan-agihan yang telah dibuat secara adil dan mengambil kira pengagihan sebagaimana yang disebutkan di dalam Al-Quran, "Janganlah kekayaan itu berlegar di kalangan orang- orang yang kaya sahaja". Jadi semangat ini telah pun menjadi teras kepada rangka bajet yang telah dikemukakan kepada kita. Kalau kita dapat lihat dalam perangkaan bajet pada kali ini, kita boleh melihat dengan peletakan asas-asas tertentu yang mana perolehan negara telah pun disusun dan diatur untuk dinikmati oleh semua peringkat. Begitu juga bagi golongan- golongan yang berpendapatan tinggi, syarikat-syarikat yang mengaut keuntungan yang begitu besar telah pun diberikan satu tanggungjawab iaitu untuk mengagihkan pendapatan dan kekayaan mereka kepada rakyat yang lain pula. Jadi, melalui dasar-dasar yang telah dibuat tadi, secara umumnya kita dapat melihat bahawa pengagihan kekayaan negara telah disusun dengan begitu rapi dan begitu baik untuk dinikmati oleh semua orang, bukan oleh golongan-golongan yang kaya sahaja.